laion/Wikipedia-Exotic huggingface dataset:
ארצ'יבלד ת'ורבורן

ארצ'יבלד ת'ורבורן (באנגלית: Archibald Thorburn;‏ 31 במאי 1860 – 9 באוקטובר 1935) היה אמן סקוטי שהתמחה בחיות בר, וצייר בעיקר בצבעי מים. הוא ביקר בקביעות בסקוטלנד כדי לשרטט ציפורים בטבע, המקום האהוב עליו היה יער גאיק ליד קינגוסי באינברנשייר. תמונותיו של חיות הבר הודפסו באופן נרחב, עם הרקע הדרמטי שלהן, זוכות להערכה בהווה כפי שהיה על ידי חוקרי טבע לפני מאה שנה. ארצ'יבלד נולד ב-Midlothian, כבנו החמישי של רוברט ת'ורבורן, מיניאטוריסט של המלכה ויקטוריה. השכלתו הראשונה הייתה בדלקייט ובאדינבורו, ולאחר מכן נשלח לבית הספר לאמנות סנט ג'ון ווד שנוסד באותו הזמן בלונדון. שהותו שם הייתה קצרה בלבד, שכן עם מות אביו ביקש את הדרכתו של יוזף וולף. המשימה שלו ב-1887 להמחיש את הדמויות הצבעוניות של הציפורים של האי הבריטי עבור לורד לילפורד, שעבורו צייר כ-268 צבעי מים. יצירות אלה ביססו את המוניטין שלו. הוא אייר מספר רב של ספרי ספורט והיסטוריה של הטבע, כולל ספריו שלו. הוא לימד את אוטו מורי דיקסון ופיליפ ריקמן, ועודד את לוחם שמירת הטבע דונלד ווטסון הצעיר כשבא לבקר אותו בדאמפריס וגאלווי. ת'ורבורן היה חברם של מאיירי ציפורים בולטים אחרים, כולל ג'ורג' אדוארד לודג' וג'ון גיל מיליי, שאיתם שיתף פעולה במספר יצירות כולל ברווזי צלילה בריטיים וציפורי צייד בריטיות. ציוריו הוצגו בקביעות באקדמיה המלכותית והוא עיצב את כרטיס חג המולד הראשון שלהם עבור החברה המלכותית להגנה על ציפורים ב-1899, נוהג שהמשיך עד 1935. הוא היה סגן נשיא החברה המלכותית להגנה על ציפורים. בשנות ה-90 של המאה ה-19 ת'ורבורן התאכזב מהמוסד הבריטי ועבודתו הוצגה במרכז לציפורים. עם נישואיו לקונסטנס מודי, עבר ת'ורברן לאשקומבי ב-1902, שם היה אמור לבלות את שארית חייו. בשנות ה-30 סירב לעשות שימוש בתאורה חשמלית, העדיף אור טבעי לציור שלו, ועשה שימוש בנרות. קברו נמצא בכנסיית סנט ג'ון המטביל בבוסברידג', גודלמינג. נשר זהוב בז זהוב תנשמות טווסים מדיה וקבצים בנושא ארצ'יבלד ת'ורבורן בוויקישיתוף Chronology of Scottish History - 1900 to 2002, www.rampantscotland.com http://www.exploringsurreyspast.org.uk/themes/people/artists/thorburn_a http://www.christies.com/LotFinder/lot_details.aspx?intObjectID=5123806
Fram

Fram הייתה סדרת לוויינים מסוג חישה מרחוק שפותחה בברית המועצות. הם פותחו על בסיס לוויין צבאי מסדרה זניט, דגם 4MT. השיגורים בוצעו בשנים 1975–1985 ובתקופה זו שוגרו 27 לוויינים, רק שיגור בודד כשל. ללוויין נוסף כשלה מערכת מצנחים וקפסולת נחיתה נהרסה. הפיתוח בוצע ב-"מרכז הטילים והחלל פרוגרס". על הלוויין הותקנו 5 מצלמות שאיפשרו צילום במגוון רחב של תדרים של הספקטרום האלקטרומגנטי. הלוויין שקל כ-6,100 ק"ג והוא היה מצויד במנוע לוויסות הגובה המסלול. מגובה של כ-200 ק"מ רזולוציה הייתה כ-20–30 מ' בצילום שחור-לבן ורוחב הצילום היה 180 ק"מ. שטח שהיה ניתן לצלם מלוויין בודד הוגבל על ידי אורך סרט צילום. הצילומים נמשכו כשבועיים ולאחר סיום תקופת העבודה יחידת נחיתה שוחררה מהלוויין. סרט צילום הועבר למכון מיוחד שפעל במוסקבה והיה מעבד את המידע להעברה למשרדים ממשלתיים שונים. כל הלוויינים שוגרו תחת שם "קוסמוס" מקוסמודרום פלסצק בעזרת משגר סויוז U. השיגור הראשון בוצע ב-25 בספטמבר 1975 ואחרון בספטמבר 1985. במקביל ללווייני FRAM בוצעו שיגורים של לווייני "הקטור-פריפורה" שפותחו על בסיס לוויין זניט 2M. מדגם זה שוגרו 5 לוויינים בלבד. בהמשך פותחו לוויינים חישה מרחוק לצרכים אזרחיים מסדרה "Resurs" ששיגורם החל בשנת 1979. תיאור הלווין תיאור מפורט של הלוויינים (החל מדף 39) (ברוסית) תיאור הלווין (ברוסית) תיאור שיגורים MilsatMagazine, www.milsatmagazine.com Zenit-2M/NKh (Gektor-Priroda, 11F690), Gunter's Space Page (באנגלית)
קוליבאלי

קוליבאלי (בשפת המקור: Coulibaly או Koulibaly) הוא שם משפחה נפוץ בשפת הבמברה (אנ'), שמקורו במערב אפריקה, ובמיוחד במאלי, חוף השנהב ובורקינה פאסו. האם התכוונתם ל... אמאדו גון קוליבאלי (1959–2020) – פוליטיקאי וכלכלן מרפובליקת חוף השנהב שכיהן כראש ממשלתה אמדי קוליבאלי (אנ') (1982–2015) – המחבל שביצע את הפיגוע במרכול היהודי בפריז ב-2015 בילאל קוליבאלי (יליד 2004) – כדורסלן צרפתי דאודה קוליבאלי (יליד 1976) – במאי קולנוע ותסריטאי צרפתי ממוצא מאלי עוסמאן קוליבאלי (יליד 1989) – כדורגלן מאלי קאלידו קוליבאלי (יליד 1991) – כדורגלן סנגלי יליד צרפת רוזין סורי-קוליבאלי (ילידת 1958) – פוליטיקאית וכלכלנית מבורקינה פאסו
בילאל קוליבאלי

בילאל קוליבאלי (בצרפתית: Bilal Coulibaly; נולד ב-26 ביולי 2004) הוא כדורסלן צרפתי המשחק בעמדת הסמול פורוורד בוושינגטון וויזארדס. קוליבאלי נולד בקומונה סן קלו שבאו-דה-סן, צרפת, והחל לשחק כדורסל בגיל שמונה במועדון מקומי. ב-2017 עבר לשחק בלבלואה ספורט קלאב, שאחר כך שינתה את שמה למטרופוליטנס 92. ב-23 בספטמבר 2022 ערך הופעת בכורה בקבוצה הבוגרת, כששיחק ארבע דקות במשחק נגד גראבלין דנקירק. ב-10 בפברואר 2023 קלע שיא קריירה של 14 נקודות והוסיף 7 ריבאונדים ו-2 אסיסטים בניצחון קבוצתו 93–86 על דיז'ון באסקט. בעונת 2022/2023 שיחק קוליבאלי 28 משחקים בליגה הצרפתית הבכירה, בהם העמיד ממוצעים של 4.9 נקודות, 3 ריבאונדים ו-0.8 אסיסטים ב-17.5 דקות למשחק. בתום העונה הודיע כי יתמודד בדראפט 2023 ב-NBA. בדראפט 2023, נבחר קוליבאלי בבחירה השביעית על ידי הפייסרס. באותו הלילה הועבר בטרייד לוושינגטון וויזארדס על הבחירה השמינית אחריו, ג'ראס ווקר, שעשה את הדרך ההפוכה לאינדיאנה. מדיה וקבצים בנושא בילאל קוליבאלי בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Basket. Élite : Valentin Chery et Bilal Coulibaly étaient en mission défensive pendant Mets 92 - MSB, Ouest-France.fr, ‏2023-03-29 (בצרפתית) Ignacio Rissotto, International Spotlight: The Rise of Bilal Coulibaly, NBA Draft Digest - Latest Draft News and Prospect Rankings, ‏2023-02-19 (באנגלית) Qui est Bilal Coulibaly, l'autre pépite des Metropolitans 92 ?, BeBasket, ‏2023-01-19 (ב־) Draft NBA 2023 : quatre Français dans la projection d'ESPN !, TrashTalk, ‏2023-02-05 (בצרפתית) Proballers, Gravelines-Dunkerque vs. Boulogne-Levallois Metropolitans 92 - 23 sept. 2022 - Résumé du match, Proballers (באנגלית) Game Center, Betclic ELITE (בצרפתית) Bilal Coulibaly, Betclic ELITE (בצרפתית) Coulibaly joins teammate Wembanyama in draft, ESPN.com, ‏2023-04-20 (באנגלית) Draft 2023 | Bilal Coulibaly se lance aussi, Basket USA (בצרפתית)
קנל (מנה)

קֶנֶל (בצרפתית: Quenelle) היא מנה קלאסית במטבח הצרפתי. המנה מורכבת מתערובת דגים או בשר מוקרמים ולעיתים מצופה בפירורי לחם, המעוצבת בצורת ביצה ומבושלת, לרוב על ידי חליטה. קנלים משמשים כבר שנים רבות כאמצעי לקישוט מנות במטבחי עילית. עם זאת, כיום הם מוגשים לעיתים קרובות גם ברוטב כמנה בפני עצמה. בהקשר הרחב ביותר של המונח, קנל הוא כל תערובת מזון כמו פירה, גלידה או סורבה המעוצבת לצורה זו וקישוטים חרוטיים אלו נפוצים במנות רבות במטבחים בכל רחבי העולם. המילה "קנל" מתועדת החל משנת 1750. האטימולוגיה המקובלת גורסת כי מילה זו נגזרה מהקנודל הגרמני (כלומר, אטריות או כופתאות). מטבחי ליון וננטואה מתהדרים במנת הקנל דה ברושה המוגשת לעיתים קרובות עם רוטב ננטואה (רוטב סרטנים) או "רוטב מוסלין" (גרסה קלילה ואווריתית לרוטב הולנדז). המנה קנל דה ברושה ננטואה או לעיתים פשוט, "קנל ננטואה", מורכבת מקנלים של דג זאב נהרות המוגשים עם רוטב ננטואה. דג זאב הנהרות וסרטנים עם מרכיבים מרכזיים במטבח של מחוז ננטואה. קנלים אלו פותחו על ידי השף בונטמפ כפתרון יצירתי להתמודדות עם "העצמות הארוכות, הדקיקות והמפוצלות הרבות של זאב הנהרות". ניתן להכין קנל דה ברושה באופנים רבים, אבל לרוב המתכונים יחילו פנדה, שהיא מעין רביכה הדומה לרוטב בשאמל, בו משולבת תערובת הדג הנטחנת על ידי העברה דרך נפה. את הקאנלים מעצבים מהתערובת לאחר שנטחנה ונחלטה. ניתן להגיש אותם מבושלים ברוטב או צלויים בליווי מגוון רטבים. גפילטע פיש לביבת דג כדור בשר מדיה וקבצים בנושא קנל בוויקישיתוף Larousse Gastronomique, 1961 Gough, Dabney. "How to Shape an Ice Cream Quenelle". FineCooking. נבדק ב-15 במרץ 2018. {{cite web}}: (עזרה). פאולין שובל, קנל ברוטב פפריקש, באתר מאקו, ‏20 בדצמבר 2012 Dictionnaire général pour la maîtrise de la langue française, la culture classique et contemporaine. Larousse. 1993. p. 1297. ISBN 2-03-320300-X.; Petit Robert, 1972; Oxford English Dictionary, Draft Revision, Dec. 2007; the old Larousse Gastronomique, however, reports that some writers trace it to an Old English word knyll, while Dietrich Behrens in Über deutsches Sprachgut im Französischen, Giessener Beiträge zur romanischen Philologie Vol. 1 (1923), proffers dialectical German Knollen or Knöllen, meaning "ball", as a possible origin. Anne Willan, The Country Cooking of France, p. 80 Marthe Daudet, Shirley King, translator and adaptor, Pampille's Table: Recipes and Writings from the French Countryside from Marthe Daudet's Les Bons Plats de France [1934], p. 153 Waverley Root, Food, 1996, p. 353 Ann Pringle Harries, "Fare of the Country: Delicate Pike Quenelles, a Lyons Tradition", New York Times, 4 August 1991
תקן ביקורת 200

תקן ביקורת 200 – מטרות ראשיות של רואה החשבון המבקר ועריכת ביקורת בהתאם לתקני ביקורת מקובלים בישראל הוא תקן ביקורת שפורסם על ידי לשכת רואי החשבון בישראל ועוסק במטרות הראשיות של רואה החשבון המבקר דוחות כספיים של חברה. בהתאם לכך, התקן כולל מספר הגדרות, הוראות והנחיות כלליות שנועדו להכווין את רואה החשבון המבקר בעת ביצוע פעילותו. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020. התקן מבוסס ברובו על תקני ביקורת 110 ו-117 (שפורסמו בשנים 2014 ו-2016 בהתאמה) שעסקו באותו נושא. כמו כן, הוא מבוסס על תקן ביקורת בינלאומי ISA 200 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 200, באתר לשכת רואי החשבון תקן ביקורת 110, באתר לשכת רואי החשבון תקן ביקורת 117, באתר לשכת רואי החשבון תקן ISA 200 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
TV.com

TV.com היה אתר אינטרנט מבית תאגיד האינטרנט CNET אשר הכיל מסד נתונים מקיף על תוכניות טלוויזיה, סרטי טלוויזיה והתעשייה באופן כללי. מסד הנתונים באתר כלל מידע על טלוויזיה בעיקר מארצות הברית ובריטניה, אך כלל גם תוכניות מקנדה, אוסטרליה, ועוד מספר תוכניות אנימציה (אנימה) ממזרח אסיה, שזכו לגרסאות בארצות הברית. באתר היה מידע על כל תוכנית טלוויזיה ממדינות אלה עם פירוט צוות התוכנית - שחקנים (ראשיים, קבועים או אורחים), מפיקים, במאים, תסריטאים וכו'. כמו כן היה מדריך פרקים לרוב הסדרות ולכל פרק היה עמוד משלו המכיל תקציר, פרטי טריוויה, שגיאות, ציטוטים, אזכורים, ביקורות גולשים ועוד. בנוסף, היו עמודים המוקדשים לשחקנים, ובהם ביוגרפיה, מידע כללי, פרטי טריוויה וציטוטים של השחקנים. מאגר המידע של האתר התבסס כולו על תרומות של גולשים מכל העולם, שהיוו את קהילת האתר, שסיפקו את כל המידע הנמצא באתר. כמו כן, אותה קהילה היא זו שגלשה בפורומים של האתר, כתבה ביקורות על תוכניות ושחקנים ויצרה קשרים באופן פעיל, על ידי כתיבת בלוגים אישיים ועוד מאפיינים רבים של קהילת אינטרנט. המניע העיקרי של הגולשים באתר לתרום מידע היה בראש ובראשונה השאיפה למאגר נתונים מקיף על הסדרות שהם אוהבים. בנוסף, הייתה מערכת של נקודות, פרסים (אייקונים) ורמות (Levels) אשר מוענקים על כל תרומה לאתר. כל גולש המוסיף כמות מידע מסוימת לתוכנית או לשחקן יכול להפוך ל"עורך" של אותו ערך, ועל ידי כך לנהל את התרומות של הגולשים האחרים ולתחזק את הערך. כל מידע אחר שנוסף לאתר (לפריט שאין לו עורך) נבדק על ידי צוות CNet, אותו צוות המתחזק את האתר ואחראי עליו. אביו האינטרנטי של TV.com הוא האתר TVTome, אשר נקנה באפריל 2005 על ידי ענקית האינטרנט CNET, ושונה למתכונתו הנוכחית ב-13 ביוני 2005, למורת רוחם של גולשים שטענו כי האתר החדש נופל מקודמו. האתר נסגר בתאריך 28 ביוני 2021. TV.com, ברשת החברתית אקס (טוויטר) TV.com, באתר פינטרסט
נויז רוק

נויז רוק (באנגלית: Noise Rock; מילולית: רוק רעש) הוא ז'אנר מוזיקלי אשר התפתח בשנות ה-80 של המאה ה-20 כשלוחה ניסיונית של פּאנק. הז'אנר מאחד את הגישה של הפאנק עם הרעש האטונלי והמבנה הבלתי קונבנציונלי של מוזיקת הרעש ושל מוזיקה תעשייתית. נויז רוק הציג סוג חדש של מוזיקת אוונגארד לנוף הרוק האלטרנטיבי. לעיתים הסגנון מיוחס ל"נויז קור", למרות שמונח זה גם יכול להתייחס למגוון של מוזיקת "הארדקור טכנו" מהירה ומלאת דיסטורשן. נויז קור בדרך כלל מתייחס ללהקות המנגנות מוזיקה תעשייתית או גריינדקור רועשים, מהירים, מלאים בצרחות לא ברורות ולא מהוקצעים במכוון, כאשר שיריהן אורכים מתחת ל-20 שניות ולפעמים אף מאיות בודדות. בין ההשפעות על ההיווצרות הראשונית של הנויז רוק ניתן למנות את הרוק אנד רול הבוטה של להקת הוולווט אנדרגראונד (במיוחד באלבום "White Light/White Heat"), הערבוב של להקת הסטוג'ס, הג'אז החופשי והפריק-רוק, תנועת ה"נו ווייב" ("No Wave") של שנות השבעים המאוחרות, והאלבום Metal Machine Music של לו ריד. מאוחר יותר, הסגנון הושפע מלהקות יפניות כמו Boredoms ו-Melt-Banana, ששילבו את מוזיקת הרעש היפנית עוד יותר ולעיתים קרובות השתמשו במבנים כאוטיים ויצרו "שירים" קצרים ומהירים באופן קיצוני שהתאפיינו בקצב משתנה, צרחות וגיטרות כבדות. באותו הזמן בערך, להקות כמו Gore Beyond Necropsy ו-Anal Cunt פיתחו סגנון דומה שגם מיוחס ל"נויז קור" או "נויזגריינד". בפעמים רבות, למרות שהרקע המוזיקלי של הלהקות שונה, להקות הנויז רוק ולהקות הגריינדקור שיתפו פעולה ביצירת מוזיקה חדשה. Acid Mothers Temple Hole בתחילת דרכה AIDS Wolf Airiel Anal Cunt בתחילת דרכה Anal Massaker Athletic Automaton Arab On Radar Aatmaa Bailter Space Bastard Noise (הרכב-בת של הלהקה "Man Is The Bastard Noise" שהיא גלגול של להקת הגריינדקור "Man Is The Bastard") Bastro Big Black Black Dice Bloarzeyd Boredoms Bulbul Captain 3 Leg Coachwhips Cosmic Psychos The Cows Crab Smasher The Curtains Daugthes Deerhoof Destroy All Monsters Ed Hall Excreted Alive Fantomas Fat Day Final Exit The Flying Luttenbachers Genital Masticator The Gerogerigegege Green Magnet School Gore Beyond Necropsy Grey Daturas Guitar Wolf Happy Flowers הארי פוסי Heroine Sheiks Hella The Hospitals Hot Girls Cool Guys Japanther Juned Lerdo The Jesus Lizard The Jesus and Mary Chain Lightning Bolt The Locust Love 666 Made in Mexico The Mae Shi Magic Dirt Magik Markers Maharajah Commission Malakoi Marlene Kuntz The Martini Henry Rifles mclusky Meat Shits בתחילת דרכה Medicine Melt Banana Minch Mindflayer Mr. bungle Naked City Nikudorei No Doctors Onany Boys אורל קליימקס P.T.A.O Parts & Labor The Pea Tear Briggs Experience Pile Of Eggs Pink and Brown Plexi Quebec Rapeman פלסטיק ונוס Ruins Rutatron Seven Minutes Of Nausea Scratch Acid Shellac Sonic Youth (So So Many White) White Tigers Stretchheads Swans גרי סמית' Technology vs. Horse The Psyke Project Ulzera Unsane Unwound US Maple Wolf Eyes XBXRX Amphetamine Reptile Records Atypeek Music Gold Standard Labs Homestead Records In The Red Records Load Records Ipecac Recordings Narnack Records Three One G Touch and Go Records Troubleman Unlimited Siltbreeze Skin Graft Records SYR Ecstatic Peace
פורסאט

פורסאט (בקמרית: ពោធិ៍សាត់) היא עיר המשמשת כבירת מחוז פורסאט במערב מרכז קמבודיה. נכון לשנת 2019, בעיר מתגוררים מעל 58,000 תושבים. העיר ממוקמת בגובה של 17 מטרים מעל פני הים, ובה עובר נהר פורסאט (אנ'), אשר נשפך לטונלה סאפ (אנ') (הימה הגדולה בקמבודיה) כ־26 קילומטרים מצפון־מזרח לעיר. העיר מרוחקת כ־135 קילומטרים מפנום פן, בירת קמבודיה. בעיר עובר נהר הנשפך לימה הגדולה במדינה. מספר גשרים מחברים בין גדות הנהר. העיר ממוקמת על כביש המחבר בין הבירה פנום פן לבאטאמבאנג. כביש נוסף מחבר אותה עם הגבול עם תאילנד. כמו כן, בעיר קיימת תחנת רכבת על הקו המחבר בין תאילנד לפנום פן, ומשם לסיהאנוקוויל, עיר לחופי מפרץ תאילנד. מדיה וקבצים בנושא פורסאט בוויקישיתוף פורסאט, באתר אנציקלופדיה בריטניקה (באנגלית) "General Population Census of the Kingdom of Cambodia 2019 – Final Results" (PDF). National Institute of Statistics. Ministry of Planning. 26 בינואר 2021. נבדק ב-4 בפברואר 2021. {{cite web}}: (עזרה) ערך זה הוא קצרמר בנושא יישובים באסיה. אתם מוזמנים לתרום לוויקיפדיה ולהרחיב אותו.
סמראונג

סמראונג (בקמרית: សំរោង) היא עיר המשמשת כבירת מחוז אודר מנצ'ה בצפון־מערב קמבודיה. נכון לשנת 2019, אוכלוסיית העיר מונה 70,944 תושבים. העיר ממוקמת בגובה של 23 מטרים מעל פני הים בצפון־מערב המדינה, כׁ־19 קילומטרים מהגבול עם תאילנד. העיר ממוקמת על כביש המחבר בין הגבול עם תאילנד לכבישים הראשיים במדינה, המובילים לערים הגדולות בה. בית ספר בעיר השוק המקומי "General Population Census of the Kingdom of Cambodia 2019 – Final Results" (PDF). National Institute of Statistics. Ministry of Planning. 26 בינואר 2021. נבדק ב-4 בפברואר 2021. {{cite web}}: (עזרה) ערך זה הוא קצרמר בנושא יישובים באסיה. אתם מוזמנים לתרום לוויקיפדיה ולהרחיב אותו.
ויקטור דורוי

ויקטור ז'אן דורוי (בצרפתית: Victor Duruy; ‏10 בספטמבר 1811 – 25 בנובמבר 1894) היה היסטוריון ומדינאי צרפתי. בתפקידו כשר החינוך של צרפת הוביל ארגון מחדש של ההשכלה הגבוהה במדינה. כן שיפר את מצב החינוך היסודי במדינה אך נכשל במאמציו להפוך את החינוך היסודי לחובה לכל ובמימון ממשלתי מלא. נולד בפריז לאב פועל. השלים באופן מבריק את לימודיו באקול נורמל סופרייר כתלמידו של ז'ול מישלה. עם סיום לימודיו לקח אותו מישלה כמזכיר במסעותיו ברחבי צרפת וב-1836 החליף את מורו באקול נורמל סופרייר, כשהוא בן 24 בלבד. זמן לאחר מינויו נאלץ לפרוש מהוראה בשל בריאותו הלקויה, לפרנסתו נאלץ ליצור סדרה של ספרי לימוד והם הביאו לפרסומו. הוא החזיק במשרת חינוך בתיכון אנרי הרביעי (אנ') במשך כעשרים וחמש שנים והתפרסם כהיסטוריון כשהוציא לאור את הסדרה "Histoire des Romains et des peuples soumis à leur domination" בשני כרכים. בעקבות פרסומו נקרא לסייע לנפוליאון השלישי ביצירת הביוגרפיה שלו לחיי יוליוס קיסר. בהמשך התמנה כשר החינוך של צרפת. אחרי תום כהונתו במשרד החינוך נבחר כסנאטור. אחרי נפילת הקיסרות הצרפתית השנייה לא שימש עוד דורוי בתפקידים פוליטיים, אך ב-1876 התמודד, ללא הצלחה, בבחירות לסנאט. הוא המשיך בפעילות אקדמית וב-1886 נבחר כחבר החברה הפילוסופית האמריקאית. מדיה וקבצים בנושא ויקטור דורוי בוויקישיתוף דורוי, ז'אן ויקטור במהדורת 1911 של אנציקלופדיה בריטניקה באתר ויקיטקסט באנגלית (באנגלית) ויקטור דורוי, באתר אנציקלופדיה בריטניקה (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור דורוי".
פייסל עד-דוויש

פייסל בן סולטאן בן אלחאמידי אלדוויש (בערבית: فيصل بن سلطان .الدويش; 1880 – 3 באוקטובר 1931) היה האמיר של שבט מוטייר ואחד המנהיגים הבולטים של תנועת אל-אח'ואן, והאמיר של העיירה אל-ארטוויה. הוא קיבל את השיח'דום אחרי אביו, הסולטאן אל-דוויש, והתיישב בעיירה אל-ארטוויה בשנת 1915 והשתתף בקרבות מכריעים רבים בהקמת ממלכת ערב הסעודית. באותו זמן הוא לחם לצדו של אבן סעוד מאז 1907, החל בקרב על טרמינל רואדאת מוחנה, אסיד, ג'הרה, ניסייה, ברד ואגר בצפון על הגבולות עם עיראק וכווית. הוא השתתף בשליטה בחיג'אז, שם הוביל את כוחות האחים שצררו על מדינה לפני שנפלה לידי בית סעוד ב-1925. לאחר סיפוח החיג'אז, אד-דוויש וחבריו החליטו; מנהיגי תנועת האחים, להשלמת הפלישות לעיראק, שגרמו למשבר דיפלומטי בין ממלכת נג'ד וחג'אז לשכנותיה עקב קיומם של הסכמי גבול שנחתמו במוחמרה ועוקייר עם עיראק וכווית בחסות בריטית. עם זאת, הדבר הניא את האחים שקראו תיגר על אבן סעוד וגרם לו למבוכה פוליטית, שכן הם ראו בכיבושיהם ג'יהאד וניצחון לאסלאם. העניין הסתיים במרד שלהם נגד אבן סעוד, ואל-דוויש התנגש עם בית סעוד בקרבות רואדאת אל-סבלה, אום רדמה ונקיר ב-1929, עד שנאלץ להיכנע לכוחות הבריטים ב-1930, אשר מסר אותו לעבדולעזיז בן סעוד, אז הוא כלא אותו עד מותו ב-3 באוקטובר 1931 לספירה בכלא ריאד. מדיה וקבצים בנושא פייסל עד-דוויש בוויקישיתוף
לזר איזידור

הרב אליעזר "לזר" איזידור (בצרפתית: Lazare Isidor; ‏13 ביולי 1813, ליקשהיים, לורן – 16 בספטמבר 1888, מונמורנסי) היה הרב הראשי של צרפת במשך למעלה מעשרים שנה, משנת 1867 ועד לפטירתו. הרב איזידור היה נכדו של הרב צבי הירש קצנלנבוגן ששימש אב"ד באלזס עילית. בתפקידו פעל למען שילוב הקהילה היהודית בחברה האזרחית הצרפתית. כחלק מפעילות זו, תרגם את התנ"ך לצרפתית והוביל, יחד עם אדולף כרמייה, לביטול שבועת היהודים. ציטוט המיוחס לו (בתרגום חופשי): ”הראינו שאנחנו ראויים לחירות, ראויים לתואר אזרח, ושאפשר להיות בבת אחת יהודי וצרפתי”. התנגד באופן פעיל ליהדות הרפורמית וכן פעל נגד הימנעות מנישואין בין־עדתיים של יהודי צרפת עם יהודי אלג'יריה. עם פטירתו החליף אותו כרב הראשי של צרפת, הרב צדוק כהן, שקודם לכן התמנה במקומו כרבה של פריז, אחרי ששימש זמן מה כסגנו. טקס ההכתרה של לזר איזידור כרבה הראשי של צרפת, תחריט עץ מדיה וקבצים בנושא לזר איזידור בוויקישיתוף לזר איזידור, דף שער בספרייה הלאומית איזידור זינגר ויוסף ליהמן, ‏"איזידור, לזרד", במהדורת 1901–1906 של האנציקלופדיה היהודית (באנגלית) "איזידור, לזרד (אליעזר)", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמוד 260, באתר היברובוקס הערך 'איזידור, לזר' באתר Encyclopedia.com פרוטומה של הרב לזר איזידור באסוף מוזיאון ישראל ערך זה הוא קצרמר בנושא רבנים ובנושא צרפת. אתם מוזמנים לתרום לוויקיפדיה ולהרחיב אותו.
פריזר

האם התכוונתם ל... פריזר (נקניק) – סוג של נקניק מבושל פופולרי מקפיא – חלק במקרר המשמש להקפאת מזון פריזר (סרט) (אנ') (2014) – מותחן אמריקאי פרייזר (פירושונים)
סיריס

סיריס (בערבית: سيريس) היא עיירה פלסטינית בצפון השומרון. העיירה ממוקמת ממערב לעיירה טובאס, ו-13 ק"מ דרומית מג'נין, 8 ק"מ מכביש 60 המקשר בין שכם לג'נין. מספר תושביה 6,073 (נכון לשנת 2016). הכפר ממוקם בקצהו הדרומי של עמק סנור בסמוך לכפר גו'דידה, על מורדות הר חורייש. על-פי סברה אחת, מקור השם במילה הערבית "סיריס", סירה קוצנית. ייתכן ששם המקום קשור בשם שָׁרֶשׁ, המופיע בדברי הימים א', ז', ט"ז במסגרת רשימת הייחוס של שבט מנשה. בסקר ארכאולוגי שנעשה בסיריס לאחר מלחמת ששת הימים, נמצאו במקום חרסים מהתקופה הביזנטית, מימי הביניים ומן התקופה העות'מאנית. בגרעין הימי-ביניימי של הכפר 20–25 בתים וסמטאות. בסביבות הכפר ישנן טרסות רבות. טקסט משנת 1165 מזכיר אחוזה צלבנית בשם קאסליין סיריס שהשתייכה לפיצגרף אולריך. על פי רישום המס העות'מאני של שנת 1596, בכפר היו אז 12 משקי בית ו-3 רווקים – כולם מוסלמים. תושבי הכפר שילמו מיסים על חיטה, שעורה, יבולי קיץ, כוורות ועיזים, בנוסף על הכנסות מזדמנות. בסך הכל שילמו תושבי הכפר כ-2,030 אקצ'ות. אדוארד רובינסון הזכיר את הכפר בסיור שערך באזור בשנת 1838. הוא ציין כי הכפר נמצא בסמוך לעמק סנור הפורה, וכי הוא משתייך לנפת חרית'ה, הנמצאת צפונית לשכם. בשנת 1870, ויקטור גרן תיאר את סיריס ככפר מוקף במטעי זיתים. תיאור דומה של הכפר הופיע בספר סקר ארץ ישראל המערבית של הקרן לחקר ארץ ישראל בשנת 1882. מדיה וקבצים בנושא סיריס בוויקישיתוף Localities in Jenin Governorate by Type of Locality and Population Estimates, 2007-2016, באתר של הלשכה הפלסטינית המרכזית לסטטיסטיקה Adam Zertal, Sanur Valley: Landscape Unit 4, The Manasseh Hill Country Survey, Volume I: The Shechem Syncline, כרך 1The Manasseh Hill Country Survey, Volume I: The Shechem Syncline, Brill, 2004-01-01, עמ' 249–250, ISBN 978-90-474-1352-3. (באנגלית) משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא, 1972, עמ' 201, 217 Hütteroth and Abdulfattah, 1977, p. 128 Robinson and Smith, 1841, vol 3, 2 appendix, p. 129. Guérin, 1874, p. 352 Conder and Kitchener, 1882, SWP II, p. 158
יחסי אינדונזיה–אסטוניה

יחסי אינדונזיה–אסטוניה הם היחסים הדו–צדדיים בין אינדונזיה לאסטוניה. אינדונזיה הכירה באסטוניה ב-16 בספטמבר 1991. היחסים הדיפלומטיים בין שתי המדינות החלו ב-5 ביולי 1993. לשתי המדינות יש שגרירים המתגוררים בהלסינקי ובקנברה. מאז 2012, אסטוניה מיוצגת באינדונזיה על ידי שני קונסולים של כבוד. בספטמבר 2007 נפגשו שרי החוץ של שתי המדינות במסגרת העצרת הכללית של האו"ם. ביולי 2014 ביקר שר ההגנה האינדונזי פורנומו יוסגיאנטורו (אנ') באסטוניה. מדיה וקבצים בנושא יחסי אינדונזיה–אסטוניה בוויקישיתוף Indoneesia | Välisministeerium, web.archive.org, ‏2017-11-07
יחסי הוותיקן–טאיוואן

היחסים בין הוותיקן לטאיוואן נוסדו כיחסים שאינם דיפלומטיים ב-1922, והפכו ליחסים דיפלומטיים ב-1942. ההסכם לכינון יחסים דיפלומטיים בין הוותיקן לטאיוואן הושג בשנת 1917. עם זאת, מהלך זה נבלם על ידי צרפת. ב-1922 מונה הארכיבישוף סלסו בנינו לואיג'י קוסנטיני (אנ') כנונציו לטאיוואן. אף על פי שלא היה לו מעמד דיפלומטי, ממשלת סין העניקה לו אות כבוד הדרוש לכך ב-1925. הארכיבישוף קוסטנטיני עזב את סין בשנת 1933 והוחלף על ידי הארכיבישוף מריו זאנין (אנ'). היחסים הדיפלומטיים כוננו לבסוף ב-23 באוקטובר 1942 ועם הגשת כתב האמנה של הארכיבישוף אנטוניו ריברי (אנ') ב-1946, המשלחת של הכס הקדוש בסין זכתה למעמד דיפלומטי. הרפובליקה העממית של סין לא הכירה בריברי כדיפלומט וב-1951 גורש מהמדינה. בשנה שלאחר מכן, הוותיקן חידש את היחסים עם הממשלה הלאומית, שלאחר תבוסתה באסיה עברה לטאיפיי והמשיכה לייצג את כל סין תחת השם "הרפובליקה של סין". Landry Védrenne, "The Diplomatic Relations between the Holy See and the Republic of China from 1942 to 2012: History, Challenges, and Perspectives" (National Chengchi University, 2012), p. 36 "Thanksgiving: 70th Anniv of Diplomatic Ties".